  Майя Бывальцева Удмуртиын 90 аресъем 4 сюрс 913 пенсионеръёс уло. Сыӵе лыдпусэз Россиысь Пенси фондлэн улосвыл ёзэтэзлэн пресс-службаез шараяз. Со пӧлын 4 сюрс 276 нылкышноос но 637 воргоронъёс. Озьы ик элькунамы 100 арессэс ортчем 36 адями улэ (33 кышномуртъёс, 3 воргоронъёс). Одӥгзэ соос пӧлысь толон, 16-тӥ коньывуонэ, вордӥськем нуналэныз ӟечкылаз Удмуртиысь мерлыко политикая но ужъя министр Татьяна Чуракова. Кема улон ласянь вить ӵектонъёс сётӥз мыным Елизавета Владимировна Корепанова, туннэ солы 100 арес тырмиз. Мон арессэ пусйись доры куное ветлӥ, ӟечкылай но Владимир Путинлэсь юбилеен нимысьтыз ӟечкыланзэ сётӥ Татьяна Чуракова, Удмуртиысь мерлыко политикая но ужъя министрУдмуртиын улӥсь тужгес пересьёсыз адямиос 1914-тӥ арын вордскизы. Кыкназы али Ижкарын уло. Кышномуртлы гудырикошконэ 104 арес тырмиз, кыкетӥезлэн вордӥськем нуналэз толсуре. Туннэ 98 сюрслэсь тросэз пенсионеръёс пӧртэм удысын ужзэс азьланьто. Тужгес арлыдоезлы ужась кышномуртлы 88 арес, воргоронлы – 90. Кыкназы Ижкарын уло но ужало.  Тегъёс: Мерлык Ижкар Удмуртия Пенсифонд пенсионеръёс  